PRITARTA

Trakų rajono savivaldybės tarybos

2018 m...................... mėn.......d.

sprendimu Nr.

2017 METŲ DIREKTORIAUS VEIKLOS ATASKAITA TRAKŲ RAJONO SAVIVALDYBĖS TARYBAI

**I SKYRIUS**

**TRUMPAS ĮSTAIGOS PRISTATYMAS**

1. Mokyklos oficialusis pavadinimas – Trakų r. Senųjų Trakų Andžejaus Stelmachovskio pagrindinė mokykla.

2. Adresas - Trakų g. 39, 21147 Senieji Trakai, Trakų r.

3. Ugdytinių skaičius:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Priešmokykl. ugd. gr. | | 1  kl. | 2 kl. | 3/4 kl. | 5 kl. | 6 kl. | 7 kl. | 9 kl. | 10 kl. | Iš viso | Soc. parama (nemokamas maitinimas) | Spec. poreikių mok. |
| Ikimokykl. ugd. gr. | Priešmokykl. ugd. gr. |
| 9 | 5 | 5 | 6 | 7/4 | 6 | 6 | 9 | 6 | 3 | 66 | 12 | 4 |

4. Darbuotojų skaičius: administracijos darbuotojai – 2 (1,25 etato), raštinės vedėjas – 1 (0,5 etato), ikimokyklinio/priešmokyklinio ugdymo pedagogai – 2 (1,25 etato), ikimokyklinio/ priešmokyklinio ugdymo pedagogo padėjėjai – 2 (1 etatas), mokytojai – 18, techninis personalas – 10 (8,75 etato).

5. Visų aukštų, rūsio (pusrūsio) ir pastogės patalpų plotas, suskaičiuotas pagal sienų išorės matmenis – 2 170 kv. m.

Mokykloje yra 10 kabinetų (mokomųjų patalpų), ir dvejos dirbtuvėsm skirtos technologijų pamokoms: berniukams ir mergaitėms, mokytojų kambarys, sporto salė, biblioteka ir skaitykla, priešmokyklinio ugdymo grupės vaikams skirtos dvi patalpos, virtuvėlė.

2017 m. atlikti einamieji remonto darbai. Įrengta žaibosaugos sistema. Atnaujinti mokytojų kambario baldai. Iš Lenkijos Respublikos skirtos paramos įsigyta naujų stacionarių kompiuterių.

Mokykla įsigijo mobiliąją garso kolonėlę su mikrofonais, žoliapjovę su priedais, dulkių siurblį su priedais technologijų dirbtuvėms. Įgyta nedegių užuolaidų su bėgelių sistema scenai. Mokykla įsigijo ir atnaujino vadovėlius. Mokyklos stadione įrengtas papildomas krepšinio stovas. Įsigyta danga žaidimo aikštelei, skirtai priešmokyklinei ugdymo grupei.

6. Biudžetas 2017 m.:

|  |  |  |  |  |  |
| --- | --- | --- | --- | --- | --- |
| **Savivaldybės biudžeto lėšos (aplinkos lėšos), Eur** | **Kitos dotacijos ir lėšos iš kitų valdymo lygių, Eur** | **Mokinio krepšelio lėšos (valstybės lėšos), Eur** | **Įstaigos pajamos (spec. lėšos), Eur** | **Papildomos lėšos (projektinės lėšos), Eur** | **2 proc. GPM lėšos, Eur** |
| Asignavimų metams –  97265,89 | Asignavimų metams –  10500,00 | Asignavimų metams –  185500,00 | Sporto salės nuoma ir priešmokyklinės ugdymo grupės ugdytinių tėvų mokestis –  1549,00 | Dieninė stovykla „Vabaliukai” – 300,00 | 932,12 |
| 2017 m. pagal straipsnį: darbo užmokestis -  47279,70 | 2017 m. pagal straipsnį: darbo užmokestis -  8000,00 | 2017 m. pagal straipsnius: darbo užmokestis –  141274,30 | Kitos prekės –  1519,00 | Egzaminų vykdymas – 125,34 |  |
| Soc. draudimo įmokos –  14467,04 | Soc. draudimo įmokos –  2500,00 | Soc. draudimo įmokos –  43088,87 |  | Pagal straipsnius: darbo užmokestis –  95,70 |  |
| Medikamentai –  55,54 |  | Spaudiniai –  500,00 |  | Soc. draudimo įmokos – 29,64 |  |
| Ryšių paslaugos –  763,50 |  | Kitos prekės – 59,99 |  |  |  |
| Kitos prekės –  6000,00 |  | Kvalifikacijos kėlimas – 447,88 |  |  |  |
| Kvalifikacijos kėlimas- 422,37 |  | Kitos paslaugos – 128,96 |  |  |  |
| Komunalinės paslaugos – 22816,74 |  |  |  |  |  |
| Kitos paslaugos – 5461,00 |  |  |  |  |  |
|  | Mokinių nemokamas maitinimas.  4170,13 |  |  |  |  |

**II SKYRIUS**

**ĮSTAIGOS VEIKLOS REZULTATAI**

7. 2017 metais vykdytos priemonės leido tobulinti pamokų kokybę, siekti gerų akademinių rezultatų, tenkinti mokinių saviraiškos poreikius. Mokslo metų pabaigoje 10 klasėje mokėsi 5 mokiniai. Visi mokiniai, išskyrus vieną mokinį, besimokantį pagal individualizuotą programą, dalyvavo lenkų (gimtosios), lietuvių kalbos (valstybinės) ir matematikos pasiekimų patikrinime. Mokiniai atliko užsienio kalbos (anglų) mokėjimo lygio nustatymo testą. 5 mokiniai baigė pagrindinio ugdymo programą ir įgijo pagrindinį išsilavinimą.

100 proc. mokinių įgijo pradinį ir pagrindinį išsilavinimą. Visų 10 klasės mokinių, dalyvavusių PUPP, rezultatai teigiami.

Keturi iš penkių tęsia mokymąsi Trakų gimnazijoje, 1 mokinys - Rūdiškių Amatų mokykloje „Sodžiaus meistrai”.

8. 2017 metais [veiksmo tyrime „Standartizuotų testų taikymas savivaldybėse 2016-2017 m. m.“](http://www.nec.lt/failai/5765_Savivaldybiu_sarasas.ST2016.gv.pdf)dalyvavo 2, 4, 6 ir 8 kl. mokiniai. 2 kl. mokiniai atliko rašymo, skaitymo ir matematikos testus, 4 kl. mokiniai – rašymo, skaitymo, pasaulio pažinimo, matematikos testus, 6 kl. mokiniai – rašymo, skaitymo ir matematikos testus, 8 kl. mokiniai – rašymo, skaitymo, matematikos, socialinių ir gamtos mokslų testus.

8 kl. mokinių testavimo rezultatai: rašymas – vidurkis 60,0 proc. - 2 mokiniai pasiekė aukštesnįjį lygį, 1 mokinys - pagrindinį lygį, 4 mokiniai - patenkinamą lygį; skaitymas – vidurkis 47,6 proc. - 3 mokiniai pasiekė pagrindinį lygį, 4 mokiniai - patenkinamą lygį; matematika – vidurkis 47,7 proc. – 3 mokiniai pasiekė - pagrindinį lygį, 4 mokiniai - patenkinamą lygį, gamtos mokslai – vidurkis 48,1 proc. - 1 mokinys pasiekė aukštesnįjį lygį, 5 mokiniai - pagrindinį lygį, 1 mokinys - patenkinamą lygį; socialiniai mokslai – visi mokiniai pasiekė pagrindinį lygį.

6 kl. mokinių testavimo rezultatai: rašymas – vidurkis 71,0 proc. - 1 mokinys pasiekė aukštesnįjį lygį, pagrindinį lygį - 9 mokiniai; skaitymas – vidurkis 41,8 proc. - 7 mokiniai pasiekė pagrindinį lygį, 3 mokiniai - patenkinamą lygį; matematika – vidurkis 50,8 proc. – 1 mokinys pasiekė aukštesnįjį lygį, 6 mokiniai - pagrindinį lygį, 3 mokiniai - patenkinamą lygį.

4 kl. mokinių testavimo rezultatai: rašymas – vidurkis 80,3 proc. - 4 mokiniai pasiekė aukštesnįjį lygį, pagrindinį lygį - 2 mokiniai; skaitymas – vidurkis 78,7 proc. - 4 mokiniai pasiekė aukštesnįjį lygį, 2 mokiniai - pagrindinį lygį; matematika – vidurkis 84,2 proc. - 5 mokiniai pasiekė aukštesnįjį lygį, 1 mokinys - pagrindinį lygį; pasaulio pažinimas – 100 proc. pasiekė aukštesnįjį lygį.

2 kl. mokinių pasiekimų patikrinimo rezultatai procentais: matematika - 68,9; skaitymas – 66,7, rašymas – 72,7 proc.

9. 2017 metais mokiniai sėkmingai dalyvavo olimpiadose, konkursuose, sporto varžybose.

Svarbiausi mokyklos ugdytinių laimėjimai:

|  |  |  |  |  |
| --- | --- | --- | --- | --- |
| **Nr.** | **Pasiekimų sritis** | **Dalyviai** | **Vieta** | **Rengęs mokytojas** |
|  | Rajoninis skaitovų konkursas „Ruduo poezijoje”. | Gabriela Klebeko (1 kl.)  Beata Baranovska (2 kl.)  Ana Baranovska (3 kl.)  Amelija Naumovič (4 kl.) | I vieta  III vieta  I vieta  II vieta | E. Lavrukaitienė  V. Naumovič  V. Naumovič  L. Kašėtienė |
|  | Tarptautinis matematikos konkursas „Z matematyką przez świat“ („Su matematika per pasaulį“). | Karolina Kašėtaitė (5 kl.) | pateko į II turą, vyksiantį Lenkijoje | L. Kašėtienė |
|  | Anglų kalbos skaitovų konkursas „Happy English“. | Ana Baranovska (3 kl.)  2 kl. komanda (Sebastijan Balkevič, Beata Baranovska, Karina Sinkevič, Dominika Tomaševič, Daniel Jarmolovič)  4 kl. komanda (Brigita Butkevičiūtė, Amelija Naumovič, Dominik Kieras, Kornelija Pilecka, Agnieška Sinkevič) | I vieta  I vieta  II vieta | E. Rumbutė |
|  | Rajoninis 5-12 klasių meninio skaitymo konkursas „Pasakų ir eilių šaly”. | Karolina Kašėtaitė (5 kl.) | III vieta | R. Matickienė |
|  | Rajoninis pradinių klasių dailyraščio konkursas „Auksinė plunksnelė“. | Gabriela Klebeko (1 kl.)  Alicja Baranovska (3 kl.)  Ana Baranovska (3 kl.)  Brigita Butkevičiūtė (4 k.)  Amelija Naumovič (4 kl.) | III vieta  I vieta  II vieta  I vieta  II vieta | E. Lavrukaitienė  V. Naumovič  V. Naumovič  L. Kašėtienė  L. Kašėtienė |
|  | Trakų r. 9-10 klasių anglų kalbos iškalbos ir debatų konkursas „Let‘s debate“. | Kamilia Edita Fominova (9 kl.) | I vieta | E. Rumbutė |
|  | Rajoninis anglų k. konkursas „Spelling bee“. | Hubert Tomaševič (5 kl.) | III vieta | E. Rumbutė |
|  | Rajoninė fizikos olimpiada. | Evelina Grinevič (9 kl.) | III vieta | R. Gžybovski |
|  | Rajoninis konkursas „Linksmoji ortografija“. | Amelija Naumovič, Kornelija Pilecka, Agneška Sinkevič (4 kl.) | II vieta | L. Kašėtienė |
|  | Rajoninis lenkų kalbos konkursas „Ortografka“. | Hubert Tomaševič (5 kl.) | III vieta | I. Orlova |
|  | Rajoninė lenkų kalbos 9-10 kl. mini olimpiada. | Kamilia Edita Fominova (9 kl.) | Diplomas su pagyrimu | I. Orlova |
|  | VI respublikinė lenkų mokyklų 8 klasių mokinių lenkų kalbos mini olimpiada. | Paula Jovita Jūškėvečiūtė (8 kl.) | Diplomas su pagyrimu | I. Orlova |
|  | Rudens kroso varžybos. | Lukaš Jarmalovič ir Paula Jovita Juškėvečiūtė,  Klaudija Laurukaitytė | III vieta  II vieta | R. Masalis |
|  | Trakų r. 2016-2017 m. m. sporto žaidynių stalo teniso varžybos. | Merginų komanda  Vaikinų komanda | I vieta  I vieta | R. Masalis |
|  | 2016-2017 m. m. sporto žaidynių zoninės stalo teniso varžybos. | Merginų komanda  Vaikinų komanda | I vieta  II vieta | R. Masalis |
|  | 2016-2017 m. m. sporto žaidynių kaimo vietovių zoninės stalo teniso varžybos. | Merginų komanda  Vaikinų komanda | I vieta  II vieta | R. Masalis |
|  | Trakų r. 2016-2017 m. m. sporto žaidynių merginių tinklinio varžybos. | Merginų komanda | I vieta | R. Masalis |
|  | 2016-2017 m. m. Lietuvos mokyklų sporto žaidynių tarpzoninės stalo teniso varžybos. | Merginų komanda | II vieta (pateko į finalą) | R. Masalis |
|  | Trakų r. 2016-2017 m. m. sporto žaidynių vaikinų tinklinio varžybos. | Vaikinų komanda | II vieta | R. Masalis |
|  | 2016-2017 m. m. Lietuvos mokyklų sporto žaidynių finalinės stalo teniso varžybos. | Merginų komanda | II vieta | R. Masalis |

10. Mokykloje ypatingas dėmesys skiriamas tradiciniams renginiams ir konkursams, aktyviai dalyvaujama rajoniniuose renginiuose. Mokykloje kasmet organizuojami rajoniniai konkursai: pradinių klasių anglų kalbos raiškiojo skaitymo konkursas „Happy English“, rajoninis 10 klasių anglų kalbos iškalbos ir debatų konkursas „Let‘s debate“, Tarptautinis stalo teniso turnyras „Senieji Trakai“, lenkų rašybos konkursas „Lenkų diktantas“. Organizuotas naujas rajoninis pradinių klasių dailyraščio konkursas „Auksinė plunksnelė“.

11. Puoselėjant tradicijas, formuojamas savitas mokyklos įvaizdis. Prasminga tradicija yra tapusios išvykos į teatrus, pažintinės mokomosios ekskursijos, valstybinių švenčių minėjimai, renginiai, suburiantys mokyklos bendruomenę (Kalėdinė vakaronė, Senelių popietė, Mokyklos globėjo diena, Velykinės rekolekcijos, Šeimos šventė). Mokykla atvira bendradarbiavimui su kitomis rajono, Lietuvos ir užsienio mokyklomis: rengiami integruoti susitikimai ir užsiėmimai su kitų mokyklų jaunimu, organizuojami bendri renginiai.

12. Mokykloje skatinamas dalyvavimas rajoniniuose, respublikiniuose ir tarptautiniuose projektuose.

Parengta Erasmus+ programos K101 paraiška „The World is our School” („Pasaulis yra mūsų mokykla”) bendradarbiaujant su partneriais iš Ispanijos ir Belgijos; parengta paraiška Andriaus Tapino inicijuotam projektui „Padrąsinti. Įkvėpti. Palaikyti”;

Vykdomas tęstinis mainų projektas su Vilkaviškio r. Virbalio pagrindine mokykla pagal pasirašytą bendradarbiavimo sutartį, įgyvendinama dieninė vasaros poilsio stovykla „Vabaliukai“.

2017 metų gruodžio mėnesį pasirašyta bendradarbiavimo sutartis su Visagino „Gerosios vilties“ progimnazija. Planuojama įgyvendinti bendrą projektą „Atverk širdelę šventei“ .

13. 2017 m. įgyvendinti prevenciniai renginiai: akcija „Be patyčių“, akcija „Darom 2017“, Saugesnio interneto diena, Tarptautinė Tolerancijos diena, prevencinė pamoka pradinių klasių mokiniams „Nebūk naivus kelyje“; paskaitų ciklas su Senųjų Trakų bendruomenės slaugytoja R. Steponavičiene: paskaitos apie pirmosios pagalbos suteikimą, asmens higieną, mitybos įpročius; susitikimai su psichologe Rasa Ragažinskiene.

Aktyviai prisijungiama prie pilietinių akcijų: pilietinės akcijos Laisvės gynėjų dienai atminti „Atmintis gyva, nes liudija“ ir „Neužmirštuolė“, pilietinė iniciatyva „Gyvasis tautos žiedas“, skirta Lietuvos Nepriklausomybės atkūrimo dienai paminėti; integruotas mokyklos, Trakų kultūros rūmų Senųjų Trakų filialo ir Senųjų Trakų lopšelio-darželio Lietuvos nepriklausomybės atkūrimo dienos minėjimas Senųjų Trakų lopšelyje-darželyje; pilietinė iniciatyva „Palikti namai“, skirta Gedulo ir vilties dienai paminėti; akcija „Taikos glėbys“;

Aktyviai dalyvaujama įvairiose ugdomosiose programose: Bendraamžių švietėjų programa Zarasų r. Antalieptėje (dalyvavo 9 kl. mokinė Kamilia Edita Fominova); dalyvavimas projekto „Už saugią Lietuvą“ edukacinėje programoje Trakuose; Lietuvos Prezidentės inicijuota akcija „Knygų kalėdos“ Senųjų Trakų bibliotekoje Bendradarbiaujant su Senųjų Trakų biblioteka ir JAV ambasada; savivaldybės puošimas karpiniais - „Gyvybės medžiais“ – Lietuvos valstybės atkūrimo dienos proga (atrinktos tik 5 rajono mokyklos, už dalyvavimą Trakų rajono savivaldybės merė E. Rudelienė įteikė mokyklai tris spalvotus sėdmaišius).

14. Vykdomas nemokamas soc. remtinų vaikų maitinimas ir paramos programos „Vaisiai vaikams“ ir „Pienas vaikams“ pradinėms klasėms.

**III SKYRIUS**

**MOKYKLOS TEIKIAMŲ PASLAUGŲ RŪŠYS**

15. Mokyklos pagrindinė paskirtis – ugdymas pagal priešmokyklinio, pradinio ir pagrindinio ugdymo programas.

16. Mokyklos teikiamos paslaugos: pagrindinė veiklos rūšis – pagrindinis ugdymas (kodas – 85.31.10), kitos švietimo veiklos rūšys: pradinis ugdymas (kodas – 85.20), priešmokyklinis ugdymas (kodas - 85.10.20), sportinis ir rekreacinis švietimas (kodas 85.51), kultūrinis švietimas (kodas 85.52).

17. Kiekybiniai ir kokybiniai pokyčiai atsispindi iš pastarųjų metų PUPP rezultatų:

|  |  |  |  |  |  |  |  |
| --- | --- | --- | --- | --- | --- | --- | --- |
| **2013-2014 m. m.** | | **2014-2015 m. m.** | | **2015-2016 m. m.** | | **2016-2017 m. m.** | |
| **Dalykas** | **Pažymių vidurkis** | **Dalykas** | **Pažymių vidurkis** | **Dalykas** | **Pažymių vidurkis** | **Dalykas** | **Pažymių vidurkis** |
| Lietuvių kalba (valst.) | 8,6 | Lietuvių kalba (valst.) | 7,5 | Lietuvių kalba (valst.) | 6,7 | Lietuvių k.  (valst.) | 8,25 |
| Matematika | 7,5 | Matematika | 6,75 | Matematika | 6,6 | Matematika | 6,25 |
| Lenkų kalba (gimt.) | 9,5 | Lenkų kalba (gimt.) | 8,75 | Lenkų kalba (gimt.) | 8 | Lenkų k.  (gimt.) | 8,75 |

**IV SKYRIUS**

**VADOVO INDĖLIS, TOBULINANT ĮSTAIGOS ADMINISTRAVIMĄ**

18. Mokyklos vadovas nuolat rūpinasi tarpdalykinės integracijos ryšiais ir mokytojų bendradarbiavimu, todėl partneriškų santykių kūrimas ir plėtra tiek mokykloje, tiek socialinėje aplinkoje yra nuolatinio dėmesio objektas. Skatinamas mokyklos meninio ir kultūrinio ugdymo programų tobulinimas, kokybiškas numatytų veiklos uždavinių įgyvendinimas, puoselėjami demokratišku ir kolegišku sprendimų priėmimu sąlygoti darbuotojų santykiai, geras mikroklimatas.

19. Mokyklos direktorius skatina kūrybines, pilietines mokinių ir mokytojų iniciatyvas, sudaro sąlygas jų įgyvendinimui. Mokykla yra sudariusi bendradarbiavimo sutartis su įvairiomis Lietuvos ir užsienio institucijomis, švietimo įstaigomis, organizacijomis, socialiniais partneriais.

|  |  |
| --- | --- |
| **Eil.**  **Nr.** | **Partneriai** |
| 1. | Trakų švietimo pagalbos tarnyba |
| 2. | Draugija „Wspólnota Polska“ |
| 3. | Draugijos „Wspólnota Polska“ Mokytojų tobulinimo centras Ostrudoje |
| 4. | Organizacija „SEMPER POLONIA“ |
| 5. | Dobžynevo, Suchovolės, Stary Folvark (Lenkija) mokyklos |
| 6. | Organizacija „Genealogia Polaków” |
| 7. | Lenkijos Respublikos ambasada |
| 8. | Lenkų mokyklų Lietuvoje mokytojų draugija „Macierz Szkolna“ |
| 9. | Senųjų Trakų seniūnijos soc. darbuotoja |
| 10. | Bendruomenės slaugytoja |
| 11. | Trakų rajono bendruomenės pareigūnai |
| 12. | Trakų miesto Trakų r. Senųjų Trakų filialo biblioteka |
| 13. | Trakų r. Lentvario Henriko Senkevičiaus gimnazija |
| 14. | Trakų gimnazija |
| 15. | Trakų r. Paluknio Longino Komolovskio gimnazija |
| 16. | Trakų kultūros rūmai |
| 17. | VšĮ Trakų švietimo centras |
| 18. | Vilniaus miesto Grigiškių gimnazija |
| 19. | Vilkaviškio r. Virbalio pagrindinė mokykla |
| 20. | Visagino „Gerosios vilties“ progimnazija |
| 21. | Adomo Mickevičiaus mokykla Sankt Peterburge. |
| 22. | Trakų rajono savivaldybės visuomenės sveikatos biuras |
| 23. | Senųjų Trakų Viešpaties Apreiškimo Švč. Mergelei Marijai ir Šv. Benedikto bažnyčia |
| 24. | Senųjų Trakų Viešpaties Apreiškimo vienuolynas - Šv. Jono apaštalinės seserys |

**V SKYRIUS**

**UGDYMO(-SI) PROCESO VALDYMAS, UGDYMO TURINIO VADYBA, EDUKACINIŲ APLINKŲ KŪRIMAS IR TOBULINIMAS, VAIKŲ SAUGUMO IR LYGIŲ GALIMYBIŲ UŽTIKRINIMAS, TĖVŲ (GLOBĖJŲ, RŪPINTOJŲ)**

**INFORMAVIMAS IR ŠVIETIMAS**

20. Mokykloje mokoma užsienio kalbos (anglų), vykdomas kryptingas meninis ugdymas. Visiems mokiniams sudarytos galimybės dalyvauti įvairiuose neformaliojo švietimo užsiėmimuose, projektuose, olimpiadose, konkursuose. Mokiniams, turintiems mokymosi sunkumų, vykdomos dalykų mokytojų, klasės vadovų, psichologo konsultacijos, teikiama individuali pagalba pamokų metu. Mokinių mokymosi krūviui mažinami, privalomųjų mokomųjų dalykų turinys iš dalies integruojamas į neformalųjį švietimą. Ugdymo įstaigoje tiriami mokinių neformaliojo švietimo poreikiai. Neformaliajam švietimui skirtos valandos panaudojamos maksimaliai tenkinti mokinių poreikius – 2017 m. veikė 14 būrelių. Mokyklos patalpose veikia pramoginių šokių ansamblio „Gija“ ir Kūno kultūros ir sporto centro stalo teniso užsiėmimai, kuriuose dalyvauja daug mūsų mokyklos mokinių.

21. Siekiant padėti mokiniams sąmoningai pasirinkti jiems tinkamas švietimo ir užimtumo galimybes, sudaryti sąlygas aktyviai kurti savo karjerą, teikiamos profesinio orientavimo, ugdymo karjerai paslaugos ir konsultacijos (paskirtas ugdymo karjerai specialistas). Mokykloje kiekvieną pirmadienį teikiamos psichologo konsultacijos.

22. Mokiniams skiriamas nemokamas maitinimas atsižvelgiant į buities sąlygų tyrimo aktus, klasių vadovų rekomendacijas. Mokykla, skiepydama sveikos gyvensenos įgūdžius ir siekdama pagerinti vaikų mitybą, dalyvauja paramos programose „Pienas vaikams” ir „Vaisiai vaikams“. 23. Mokykloje veikiančios savivaldos institucijos (Mokyklos taryba, Mokytojų taryba, Mokinių taryba) dalyvauja sprendžiant ir tobulinant ugdymo proceso, socialinius, finansinius ir kitus mokyklos bendruomenės veiklos klausimus.

24. Mokykla, siekdama racionalaus ir produktyvaus bendravimo su mokinių tėvais, vykdo apklausas, susirinkimus, susitikimus ir kt. Per mokslo metus organizuojami 3 visuotiniai tėvų susirinkimai. Kiekvieno tėvų susirinkimo metu tėvams pristatomi mokomieji, auklėjamieji pranešimai. Tėvai bendradarbiauja su Mokyklos taryba ir Mokytojų taryba: rengiant rudeninę ir pavasarinę talkas; ieškant rėmėjų naujametinėms dovanoms įsigyti; organizuojant Kalėdų, Velykų, Užgavėnių šventes ir Kaziuko mugę; gerinant mokyklos materialinę bazę.

25. Mokykla turi 34 kompiuterius. Ugdymo procese (informacinių technologijų kabinete) naudojama 10 kompiuterių, kabinetuose: stacionarių kompiuterių – 9, nešiojamų – 11, bibliotekoje – 4 stacionarūs kompiuteriai. Iš Lenkijos Respublikos ambasados gauti 2 stacionarūs kompiuteriai kabinetams, 7 monitoriai, pelės ir 3 įgarsinimo kolonėlių komplektai projektoriams. Kiekvienas mokytojas yra aprūpintas nešiojamu arba stacionariu kompiuteriu.

26. Edukacinių aplinkų kūrimas ir tobulinimas. Daugialypės terpės įranga yra beveik visuose kabinetuose, išskyrus technologijų kabinetus.

Mokykloje rūpinamasi mokinių užimtumu pertraukų metu. Mokyklos koridoriuose yra pastatyti stalai, ant kurių paviršiaus nupieštos šaškių lentos ir pastatytos didelės šaškės. Mokiniai taip pat gali naudotis stalo futbolu. Ilgųjų pertraukų metu organizuojamas mokytojų budėjimas sporto salėje, kur vyksta mokinių užimtumas.

27. Atlikti einamieji remonto darbai.

**VI SKYRIUS**

**ŽMOGIŠKŲJŲ, MATERIALIŲ IR FINANSINIŲ IŠTEKLIŲ VALDYMAS (PEDAGOGINIS PERSONALAS (AMŽIUS, KVALIFIKACIJOS TOBULINIMAS IR VEIKLOS VERTINIMAS, DARBO KRŪVIAI), PAPILDOMOS**

**PROJEKTINĖS LĖŠOS**

28. Vadovų kvalifikacija:

|  |  |  |  |
| --- | --- | --- | --- |
| Vadovai | Pedagogo kvalifikacinė kategorija | Vadybinė kategorija | Dalyvavimas seminaruose ir kursuose (dienų skaičius) |
| Direktorius | Mokytojas metodininkas | II | 5 dienos |
| Direktoriaus pavaduotoja ugdymui | Vyresnioji mokytoja | - | 8 dienos |

29. Pedagogų kvalifikacija. Dirba 18 mokytojų, iš jų 6 mokytojai metodininkai, 11 vyresniųjų mokytojų, 1 turi mokytojo kvalifikaciją.

30. Papildomos lėšos:

Mokykla, dalyvaudama Europos Sąjungos, Lietuvos Respublikos, Lenkijos Respublikos ir Trakų rajono finansuojamuose projektuose, gavo lėšų projektinių veiklų įgyvendinimui, edukacinių išvykų organizavimui, ilgalaikio turto ir mokymo priemonių įsigijimui.

|  |  |  |
| --- | --- | --- |
| **Eil. Nr.** | **Finansavimo šaltinis** | **Suma, Eur** |
| 1. | Socializacijos programos projektas – dieninė vasaros poilsio stovykla „Vabaliukai“. Gautas finansavimas iš Trakų rajono savivaldybės. | 300, 00 Eur |
| 2. | Lenkijos Respublikos ambasados finansavimas IKT bazės modernizavimui (finansavimas edukacinei aplinkai gerinti – kompiuterinei technikai atnaujinti informatikos kabinete). | 2 800,00 Eur |
| 3. | Programa „Vaisiai vaikams” ir „Pienas vaikams”. | 1126,00 Eur |
| 4. | Sporto salės nuoma ir priešmokyklinės grupės ugdytinių tėvų mokestis. | 1549,00 Eur |
| 5. | Edukacinė vasaros stovykla, finansuojama draugijos „Wspólnota Polska“, Lomžės (Lenkija) skyrius. | 1780,00 Eur |
| 6. | Mokyklos ansamblio „Tęcza” gastrolės ir pažintinė-edukacinė išvyka į Krokuvą, finansuojama organizacijos „Genealogia Polaków”. | Visos išlaidos padengtos fondo „Genealogia Polaków“, išskyrus transporto išlaidas -tėvų lėšos. |
| 7. | Jaunimo lyderystės mokymai ir stovykla „Lenkiškumo ambasadorius”, finansuojami draugijos Wspólnota Polska“. | Visos išlaidos padengtos draugijos „Wspólnota Polska“, (Mokytojų tobulinimo centras Ostrudoje). |
| 8. | Išvyka į chorų kongresą PUERI CANTORES Žešuve (Lenkija) | Visos išlaidos padengtos organizacijos PUERI CANTORES Žešuve, išskyrus transporto išlaidas - tėvų lėšos. |

31. Mokyklai skirtas mikroautobusas pagal panaudos sutartį. Juo mokiniai vežiojami į ekskursijas, rajonines olimpiadas, konkursus, renginius, į mokyklą vežiojamas maistas iš Trakų r. Senųjų Trakų Kęstučio pagrindinės mokyklos. Dalis lėšų degalams skiriama iš savivaldybės biudžeto, taip pat tam naudojamos 2 proc. GPM ir spec. lėšos.

**VII SKYRIUS**

**PROBLEMOS, SUSIJUSIOS SU ĮSTAIGOS VEIKLA**

32. Nepakankamas MK finansavimas. Mokykla visiškai apmoka priešmokyklinės grupės auklėtojo etatą (1,25) iš MK lėšų, dėl to trūksta lėšų kitoms būtinosioms reikmėms, pavyzdžiui, darbui su specialiųjų poreikių turinčiais mokiniais apmokėti. Iš savivaldybės biudžeto galėtų būti skiriama lėšų apmokėti bent 20 val. priešmokyklinio ugdymo auklėtojo etatui. Trūksta lėšų sumokėti mokytojams už papildomus darbus.

33. Daugialypės terpės įranga reiktų aprūpinti technologijų kabinetą.

34. Užbaigtas investicinis projektas „Trakų r. Senųjų Trakų Andžejaus Stelmachovskio pagrindinės mokyklos sporto aikštyno įrengimas ir pritaikymas bendruomenės poreikiams“, parengtas techninis stadiono projektas, tačiau pritrūko lėšų bėgimo takams, rankinio aikštelei įrengti ir stadiono aptvėrimui. Bėgimo takai reikalingi kokybiškiems lengvosios atletikos užsiėmimams.

Direktorius Romuald Gžybovski

PRITARTA

Trakų r. Senųjų Trakų Andžejaus Stelmachovskio pagrindinės mokyklos

2017 m. sausio 9 d. tarybos protokolo nutarimu Nr. 1.5-1